CELEX: 32013R0481
Language: bg
Date: 2013-05-24 00:00:00
Title: Регламент (ЕС) № 481/2013 на Комисията от 24 май 2013 година за адаптиране на Регламент за изпълнение (ЕС) № 788/2012 по отношение на броя на пробите, които следва да бъдат взети и анализирани от Хърватия от комбинациите продукт/остатъчни вещества от пестициди  текст от значение за ЕИП

25.5.2013   
            
            
               BG
            
            
               Официален вестник на Европейския съюз
            
            
               L 139/5
            
         РЕГЛАМЕНТ (ЕС) № 481/2013 НА КОМИСИЯТА
   от 24 май 2013 година
   за адаптиране на Регламент за изпълнение (ЕС) № 788/2012 по отношение на броя на пробите, които следва да бъдат взети и анализирани от Хърватия от комбинациите продукт/остатъчни вещества от пестициди
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за присъединяване на Хърватия, и по-специално член 3, параграф 4 от него,
   като взе предвид Акта за присъединяване на Хърватия, и по-специално член 50 от него,
   като има предвид, че:
   
               (1)
            
            
               Хърватия се очаква да се присъедини към Европейския съюз на 1 юли 2013 г.
            
         
               (2)
            
            
               В приложение II към Регламент за изпълнение (ЕС) № 788/2012 на Комисията от 31 август 2012 г. относно координирана многогодишна контролна програма на Съюза за 2013, 2014 и 2015 г. за гарантиране спазването на максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (1) е определен броят на пробите за всяка държава членка, които трябва да се вземат и анализират в съответствие с член 1 от посочения регламент.
            
         
               (3)
            
            
               Тъй като данни от едва половин година няма да бъдат напълно съпоставими с данните, събирани през цялата 2013 г. от другите държави членки, Хърватия следва да участва в координираните многогодишни контролни програми на Съюза, считано от януари 2014 г.
            
         
               (4)
            
            
               Поради това Регламент за изпълнение (ЕС) № 788/2012 следва да бъде съответно адаптиран,
            
         ПРИЕ НАСТОЯЩИЯ РЕГЛАМЕНТ:
   Член 1
   В точка 5 от приложение II към Регламент за изпълнение (ЕС) № 788/2012 след реда за Унгария се добавя следния ред:
   
      
                  „HR
               
               
                  12 (*)
                  15 (**)“
               
            
   Член 2
   Настоящият регламент влиза в сила, при условие че Договорът за присъединяването на Хърватия влезе в сила и на датата на влизането му в сила.
   Той се прилага от 1 януари 2014 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 235, 1.9.2012 г., стр. 8.